CELEX: 62011TN0650
Language: sl
Date: 2011-12-19 00:00:00
Title: Zadeva T-650/11: Tožba, vložena 19. decembra 2011 – Dimension Data Belgium proti Parlamentu

10.3.2012   
            
            
               SL
            
            
               Uradni list Evropske unije
            
            
               C 73/28
            
         Tožba, vložena 19. decembra 2011 – Dimension Data Belgium proti Parlamentu
   (Zadeva T-650/11)
   2012/C 73/55
   Jezik postopka: francoščina
   
      Stranki
   
   
      Tožeča stranka: Dimension Data Belgium SA (Bruselj, Belgija) (zastopnika: P. Levert in M. Velghe, odvetnika)
   
      Tožena stranka: Evropski parlament
   
      Predloga
   
   Tožeča stranka Splošnemu sodišču predlaga:
   
               —
            
            
               razglasitev ničnosti sklepa Evropskega parlamenta, ki je bil tožeči stranki posredovan po elektronski pošti dne 18. oktobra 2011, da se zavrne ponudba tožeče stranke za sklop št. 1 naročila PE-ITEC-DIT-ITIM-TELSIS in da se sklop št. 1 tega naročila dodeli družbi BT Belgique;
            
         
               —
            
            
               Evropskemu parlamentu naloži plačilo stroškov.
            
         
      Tožbeni razlogi in bistvene trditve
   
   V podporo svoji tožbi tožeča stranka navja štiri tožbene razloge.
   
               1.
            
            
               Prvi tožbeni razlog se nanaša na neobstoj obrazložitve izpodbijanega sklepa, ker Parlament tožeči stranki ni sporočil nobene značilnosti sprejete ponudbe.
            
         
               2.
            
            
               Drugi razlog se nanaša na kršitev obveznosti glede preglednosti, ki jo ima Parlament na podlagi členov 89, 92, 97 in 100 finančne uredbe in člena 138 izvedbenih pravil (1), ker Parlament ni jasno, v celoti in natančno opredelil merila za presojo cene ponudb.
            
         
               3.
            
            
               Tretji tožbeni razlog se nanaša na očitno napako v presoji opredelitve meril za presojo kakovosti ponudb ter kršitev načela sorazmernosti ter člena 138(2) izvedbenih pravil, ker je naročnik upošteval merila za ocenjevanje, katerih namen ni bil ugotoviti katera ponudba je finančno najbolj ugodna.
            
         
               4.
            
            
               Četrti tožbeni razlog se nanaša na očitno napako pri presoji kakovosti finančnih ponudb in kršitev člena 139 izvedbenih pravil z dodelitvijo sklopa št. 1 spornega naročila družbi BT Belgique, saj je njegova ponudba neobičajno nizka, da bi jo Parlament moral zavrniti ali pa je treba ugotoviti, da ne ustreza razpisnim pogojem.
            
         
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 74).
   Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 145).